徐殿臣

徐殿臣，字心水，號天石，浙江寧波府鄞縣人，明朝政治人物。

生平
崇祯三年（1630年）庚午科舉人，七年（1634年）甲戌科進士，以行人擢試御史，疏言计臣當擇人如劉晏為度支，軍興不乏而未至病民，不然因賊设兵，因兵增饷，賊未及剿而民且揭竿應之矣。又请復驿遞，驿遞者流賊所從起之由也。初舉禮部時，出黄道周門下，道周得罪，賦诗有「如公真不欺明主，在帝何曾杀諫官」之句，當軸頗側目，出提督南京學政。左遷山東僉事，以親老乞歸。國變後奉父避亂入山，為海師縛去，索萬金，以友人周容救免，久之，悒悒成疾卒，喜讀白、蘇二公诗，颜其閣曰「香眉」。

引用

參考文獻
錢海岳《南明史》·卷四十三·列傳第十九

D
鄞縣人
明朝行人司行人
明朝監察御史
明朝山東按察司僉事
崇禎三年庚午科浙江鄉試舉人
明朝吏部觀政